NaiveNeuron/SloPal huggingface dataset:
Martinák, Ľuboš, poslanec NR SR (2019-06-19):
Ďakujem za slovo. Vážená pani kolegyňa poslankyňa Dubačová, z tohto vášho vystúpenia ja skutočne môžem usúdiť len vaše čiernobiele videnie danej problematiky. Nadviažem opäť na poslanecký prieskum, ale z inej strany, ako to povedal vedúci, vedúci výboru, predseda. Ja nadväzujem na to, kde sa konštatovalo, že práve spracovaním drevnej hmoty a práve jej skorým vyťažením sa zabránilo rozmnoženiu lykožrúta smrekového, ktorý sa dokáže aj v súčasných podmienkach zmenou klímy rozmnožovať až po tretiu generáciu. Tým pádom sa poukazuje aj na to, že okolité pôvodné lesy na strednom Slovensku v danej lokalite, ihličnaté vysokohorské porasty boli tým pádom zachránené, a to nadväzujem práve na problematiku hlucháňa, že včasné spracovanie drevnej hmoty posilní populáciu tohto vzácneho druhu živočícha, hlucháňa. Často počuť z úst mnohých ľudí, ako aj z vás, že teda lesníci rúbu a tak ďalej. Ja si dovolím upozorniť, že prvým takým známym ochranárom bol práve lesník Jozef Dekret-Matejovie, ktorý presadzoval uskutočňovanie pôvodnej proveniencii sadbového materiálu a zachovanie pôvodných druhov drevín. Takže takéto videnie, kde sa rúbe, je zlé, a všetko len nerúbať a ostať tak, musíme nájsť skutočne zlatú strednú cestu v oboch prípadoch. Ďakujem.
Ďuriš Nicholsonová, Lucia, podpredsedníčka NR SR (2018-06-19):
Opäť spravodajca z navrhnutého gestorského výboru pre sociálne veci, pán poslanec Mihál, nech sa páči.
Vörös, Péter, poslanec NR SR (2015-11-26):
Ďakujem pekne za korektnú odpoveď, pán minister. Ale napriek tomu nechápem, že prečo vaše ministerstvo nedokázalo za tých šesť mesiacov vypracovať požadovanú legislatívnu úpravu a vyhovieť požiadavke odkázaných ľudí. Pán minister, asi sa zhodneme na tom, že títo ľudia sú odkázaní na pomoc a zaslúžia si istoty. Je nepochybné, že riešenie tejto záležitosti je vo vašich rukách. Je vašou zodpovednosťou, aby ste týmto ľudom poskytli pomocnú ruku. Pán minister, toto volebné obdobie sa už chýli ku koncu. Ale prisľúbte mi, pán minister, že po piatom marci, v prípade, že sa tu v parlamente stretneme, tento problém vyriešime.
Grendel, Gábor, podpredseda NR SR (2020-09-24):
Kolegyne, kolegovia, ešte vás prosím o chvíľu strpenia, kým sa vrátia poslankyne a poslanci z výboru pre verejnú správu a regionálny rozvoj. (Prestávka.) (Po prestávke.)
Danko, Andrej, predseda NR SR (2019-06-18):
Pán poslanec Dostál.
Paška, Pavol, predseda NR SR (2014-02-11):
Pán poslanec, v princípe sa dá hlasovať vo veci, nie o tomto. Ale pozriem sa, netuším, čo to je, dobre? Pozriem sa na to. Pán poslanec Jarjabek.
Jurinová, Erika, podpredsedníčka NR SR (2014-06-03):
Pán poslanec Brocka.
Figeľ, Ján, podpredseda NR SR (2015-03-13):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Vladimírovi Matejičkovi, aby predniesol správu.
Kaščáková, Renáta, poslankyňa NR SR (2018-06-14):
Ďakujem. No mne sa zdá tiež až smiešne tvrdenie, že dnešné trestné oznámenie ohrozuje vznik tohoto filmu, keď ten film proste vzniká päť rokov. Tí koproducenti mali dávno byť a dokonca ich preukázanie bolo zmluvnou podmienkou v nastavení, zmluvnom nastavení. Čiže ja sa pýtam, že kde sú doteraz preukázaní koproducenti, čo je podmienka vyplatenie tých splátok? Musí preukázať proste, že nejakých koproducentov má. Je tam množstvo ďalších faktov a argumentov, na ktoré vo faktickej nemám čas. Ale k tomu, že sa natočilo proste množstvo filmov, ja to nespochybňujem. Ja si vážim každého filmára, ktorý natočí film, a som rada, že tento systém je. Ja podporím akýkoľvek systém, ktorý by mohol priniesť rozvoj audiovizuálneho priemyslu. Ale, pre boha živého, počkajme si aj na roky 2018 a 2019. Aké filmy sa natočia teraz, ako sám hovoríte, to je dlhodobý proces. A to, že sa v 2017-tom nazbieralo veľa filmov, je fajn a dúfam, že sa ich nazbiera aj ďalej. Ale neviem, či to tak bude pravidlom, hej. Pretože pri tomto systéme jednoducho tie peniaze unikajú tam, kde by nemuseli a tie filmy by sa pritom mohli točiť aj vo väčšom množstve. A to že prišlo 1,5 milióna divákov do kín, je tak isto pekné. Len sa pýtam, že čo z toho má ten daňový poplatník, ktorý zaplatí celú výrobu, celý vývoj tých filmov, a z toho výnosu, ten výnos ide do vrecák tých súkromných vlastne tých producentov. To sú súkromné eseročky, povedzme si tak, ako to je, lebo tu sa bavíme naozaj o Váhostave a subdodávateľov, hej. Čiže v podstate to sú veci, ktoré sú producentské. A čo sa týka profesionálov v komisiách. No ak hovoríte, že teda tento výber je taký veľmi ako preosiaty a poctivý, no tak sa pýtam, ako je možné, že ten film Generál hodnotili pán Svarinský a pán Lihosit, čo sú najbližší spolupracovníci, dlhoroční pána Stráňavu, a boli tam dvaja českí odborníci, ktorí dali vyslovene negatívne zamietavé stanovisko, a napriek tomu ten projekt bol podporený. Tak, o akej odbornosti potom to hovoríme... (Prerušenie vystúpenia časomerom.)
V. Veteška, podpredseda NR SR: (2005-05-10):
A. Hajduk, poslanec: Ďakujem pekne za slovo. Vážený pán predsedajúci, vážené pani poslankyne, páni poslanci, vážený pán minister, vidím, že dobre zastupujete svojho šéfa z pôdohospodárskeho ministerstva. Výbor Národnej rady pre pôdohospodárstvo svojím uznesením ma určil za spravodajcu k vládnemu návrhu zákona o registrácii odrôd pestovaných rastlín a uvádzaní množiteľského materiálu pestovaných rastlín do obehu (tlač 1093). V súlade s rokovacím poriadkom podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a  § 68 zákona o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej novely. Všeobecná časť dôvodovej správy obsahuje informácie o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika návrhu zákona je upravená v práve Európskych spoločenstiev a nie je upravená v práve Európskej únie. Prijatie zákona je plnením záväzkov Slovenskej republiky vyplývajúcich pre danú oblasť z prístupovej zmluvy, najmä aktu o podmienkach pristúpenia, a tiež uvedením povinností vyplývajúcich z určenia gestorstva smerníc. Vychádzajúc z opatrení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v súlade s rokovacím poriadkom na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo, Výbor Národnej rady pre zdravotníctvo a Výbor Národnej pre životné prostredie a ochranu prírody. Za gestorský výbor navrhujem Výbor Národnej rady pre pôdohospodárstvo. Odporúčam, aby určené výbory predmetný vládny návrh zákona prerokovali do 15. júna 2005 a gestorský výbor do 17. júna 2005. Pán predsedajúci, skončil som, prosím, otvorte rozpravu.
Šimko, Igor, poslanec NR SR (2024-04-18):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Bugár, Béla, podpredseda NR SR (2016-09-12):
Ďakujem. Otváram všeobecnú rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Ako vidím, pani poslankyňa Zemanová. Končím možnosť sa prihlásiť ústne do rozpravy. Pani poslankyňa, nech sa páči, máte slovo a ešte k tomu aj mikrofón.
Sárközy, Irén, poslankyňa NR SR (2019-05-13):
Ďakujem veľmi pekne. Vážený pán predsedajúci, v rozprave k uvedenému vládnemu návrhu zákona nevystúpil nikto a neboli podané žiadne pozmeňujúce a doplňujúce návrhy. Rovnako ani správa ústavnoprávneho výboru neobsahuje žiadne pozmeňujúce ani doplňujúce návrhy. (Zaznievanie gongu.) Pán predseda, predsedajúci, keďže zo správy nevyplýva žiadny pozmeňujúci návrh a žiadny ani nebol podaný v rozprave, sme v treťom čítaní, otvorte, prosím, rozpravu.
Bugár, Béla, podpredseda NR SR (2018-02-13):
Pán poslanec Vašečka, nech sa páči, môžte reagovať?
Laššáková, Jana, podpredsedníčka NR SR (2015-10-06):
Ďakujem pekne, pán podpredseda vlády, zaujmite miesto určené pre navrhovateľov. A teraz prosím spoločného spravodajcu zo zahraničného výboru poslanca Michala Lukšu, aby informoval Národnú radu o výsledku prerokovania správy vo výboroch. Nech sa páči, pán spravodajca.
Bugár, Béla, podpredseda NR SR (2010-12-14):
Nech sa páči, pán spravodajca, môžete sa vyjadriť trošku kratšie k rozprave.
Grendel, Gábor, podpredseda NR SR (2021-05-13):
Áno, otvoril som rozpravu. (Reakcia spravodajcu: „Aha.“ ) Ďakujem a do rozpravy sa hlási pán poslanec Boris Susko. Končím možnosť prihlásiť sa do rozpravy v rámci tretieho čítania. Nech sa páči, pán poslanec, máte slovo.
Žiga, Peter, podpredseda NR SR (2024-04-18):
Prezentujme sa a hlasujme o bode 2. (Hlasovanie.) 147 prítomných, 78 za, 47 proti, 22 sa zdržalo. Návrh sme schválili. Nech sa páči, ďalej, pán spravodajca.
M. Číž, podpredseda NR SR: (2007-05-09):
Hlasujeme o návrhu uznesenia, ktorým Národná rada na návrh vlády vyslovuje súhlas so skráteným legislatívnym konaním o tomto vládnom návrhu zákona. Takže, vážené kolegyne, kolegovia, prezentujeme sa a hlasujeme. (Hlasovanie). Kolegyne, kolegovia, sú problémy so zariadeniami? (Reakcie z pléna.) Takže poprosím ešte raz, že by sme si vytiahli hlasovanie karty a opätovne zas zasunuli. Takže ešte raz prosím, hlasujeme o návrhu uznesenia, ktorým Národná rada na návrh vlády vyslovuje súhlas so skráteným legislatívnym konaním o tomto návrhu zákona. Prezentujeme sa a hlasujeme. Ešte to necháme dokončiť staré hlasovanie. Takže, vážené, opäť vám nejde? Páni z techniky. Skúste, pani poslankyňa, opäť kartu vytiahnuť a znovu zastrčiť. Poprosím  kolegov, že by ste skontrolovali hlasovacie zariadenie pani poslankyni Tóthovej. No, ešte ale vám nemôže ísť pani, len identifikácia potvrdená by vám ukázala, pani poslankyňa. Takže, prosím, prezentujeme sa a hlasujeme. (Hlasovanie). Prítomných 128 poslancov, za návrh 100 poslancov, zdržalo sa 28 poslancov. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Ďakujem pekne, pán spravodajca. Pán minister, poprosím zostať. Vážené kolegyne, kolegovia, pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov . Tento vládny návrh zákona máme ako tlač 268 a návrh na pridelenie na prerokovanie vo výboroch máme v rozhodnutí predsedu č. 273. Poprosím teda opäť podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol.
Laurenčík, Milan, podpredseda NR SR (2020-05-19):
Pani poslankyňa Ľubica Laššáková.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 126 poslancov, za 115, zdržalo sa 11. Konštatujem, že sme navrhované uznesenie schválili. Vážené panie poslankyne, vážení páni poslanci, ospravedlňujem sa, ak sa niekoho dotklo pretiahnutie tejto schôdze, ale... (Smiech v sále.) To zas bude na všetkých... Ale v každom prípade som rád, že sme vyčerpali všetky body programu. Kolega Glváč hovorí, že mám popriať šťastné Vianoce. Ale ďakujem vám za účasť. Vyhlasujem 17. schôdzu za skončenú a prajem vám krásny večer. A ešte raz sa ospravedlňujem, ale verím, že sme to zvládli. Pekný večer. (Ruch v sále.) Dobre. Ešte raz procedurálne, dva, ale mimo schôdze. Pán poslanec Rajtár.
Klus, Martin, podpredseda NR SR (2019-10-18):
Ďakujem. Vyhlasujem všeobecnú rozpravu za skončenú. Rád by som sa opýtal, či chce zaujať stanovisko navrhovateľ.
Danko, Andrej, predseda NR SR (2019-09-13):
Ďakujem. Dám faktické a o slovo požiadal navrhovateľ. Pán poslanec Dostál, faktická, nech sa páči.
Blanár, Juraj, podpredseda NR SR (2021-10-21):
Ďakujem, pani spravodajkyňa. Otváram všeobecnú rozpravu. Do rozpravy som obdržal jednu písomnú prihlášku, ako poverený člen poslaneckého klubu SMER – sociálna demokracia Ľuboš Blaha, ktorému zároveň udeľujem slovo. Nech sa páči, pán poslanec.
Bugár, Béla, podpredseda NR SR (2017-04-07):
Pán poslanec Matovič, nech sa páči, hlásili ste sa o slovo, máte slovo.
Dostál, Ondrej, poslanec NR SR (2018-10-19):
Vážený pán predsedajúci, kolegyne, kolegovia, návrh zákona, ktorým sa dopĺňa zákon o správe daní (daňový poriadok), predkladám spolu s pánom poslancom Petrom Osuským a navrhujeme stanoviť primerané lehoty pre možnosť penalizovania neplnenia si zákonom stanovených povinností za predpokladu, že povinnosť bola daňovníkom dodatočne splnená. Návrh zákona nebude mať priamy dopad na verejné rozpočty. Skrátenie lehoty pre ukladanie pokút a vyrubovanie úrokov z omeškania síce môže zabrániť tomu, aby boli niektoré porušenia zákonom stanovených povinností sankcionované. Zároveň však vytvorí tlak na to, aby daňové úrady postihovali porušovanie povinností daňovníkmi rýchlejšie a neodkladali sankcionovanie daňovníkov neprimerane dlho. Návrh zákona neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona je v súlade s ústavou, jej zákonmi a medzinárodnými zmluvami, ktorými je Slovenská republika viazaná. A viac by som rád povedal v rozprave, do ktorej sa týmto hlásim ako prvý.
Glváč, Martin, podpredseda NR SR (2016-11-23):
Ďakujem, s faktickými poznámkami nikto. Ukončujem možnosť sa prihlásiť s faktickými poznámkami. Vyhlasujem týmto rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
B. Bugár, podpredseda NR SR: (2002-11-07):
Vyhlasujem rozpravu o tomto bode za skončenú. Pán minister, môžete zaujať stanovisko. Nech sa páči.
Kollár, Boris, predseda NR SR (2023-06-22):
Je, prosím, všeobecný súhlas? (Súhlasná reakcia pléna.) Áno, ďakujem pekne. Uvedené sme schválili. Pán poslanec Vašečka.
Hrnčiar, Andrej, podpredseda NR SR (2017-02-02):
Ďakujem. Chcem sa opýtať, pán poslanec, či máte doplňujúcu otázku. Nie. Pán poslanec Ľubomír Želiezka: „Vážený pán predseda vlády, v niektorých okresoch Slovenskej republiky s relatívne vysokou mierou nezamestnanosti sa zamestnávatelia stretávajú s vážnym nedostatkom pracovných síl. Aké opatrenia pripravuje vláda Slovenskej republiky na riešenie tejto situácie?“
Sulík, Richard, predseda NR SR (2010-12-15):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj poslancovi Štefanovi Tomčovi, nech sa páči.
B. Bugár, podpredseda NR SR: (2004-09-08):
(Hlasovanie.) Prítomných 134 poslancov, za návrh 110, proti 3, hlasovania sa zdržalo 21 poslancov. Konštatujem, že návrh uznesenia sme schválili. Pristúpime k hlasovaniu o vládnom návrhu zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov (tlač 770). Pán poslanec Muránsky ako spravodajca, môžete navrhnúť prvé hlasovanie.
Grendel, Gábor, podpredseda NR SR (2021-10-27):
Pán poslanec Medvecký a pán poslanec Krupa, poprosím vás, aby ste si nasadili rúška. (Reakcie z pléna.) V zmysle § 32 ods. 2 vás, pán poslanec Krupa, vyzývam, aby ste si nasadili rúško. Keďže to zjavne nie ste ochotný urobiť, tak vás opätovne teda vykazujem z rokovacej sály. Je to vaša voľba. A prerušujem schôdzu na 15 minút. Prerušil som schôdzu. Môžme o námietke hlasovať potom. (Pätnásťminútová prestávka.)
Hrnčiar, Andrej, podpredseda NR SR (2018-12-03):
Otváram všeobecnú rozpravu. Do rozpravy som dostal iba jednu písomnú prihlášku, za klub OĽANO pán poslanec Martin Fecko, ktorému zároveň odovzdávam slovo.
Šefčík, Marek, poslanec NR SR (2021-09-30):
Ďakujem. Tak, pán Mazurek, ĽSNS, vieme, aká je to strana, SMER išiel, títo oligarchovia a tá organizovaná zločinecká skupina išla pánu generálnemu prokurátorovi po krku, takže takýmto smerom som to, som to ladil tú poznámku moju, že ktorí ho chvália. A klamali ste, keď ste povedali, že súhlasím so Žiakom. To nie je pravda. Ja som povedal, že nesúhlasím s tým, čo Žiak povedal, ale takým istým spôsobom alebo podobným spôsobom tu od začiatku, čo sme tu, vystupujú niektorí poslanci z opozície. Takže tak. No, pán Mizík, ďakujem vám za vašu faktickú poznámku. A pán Svrček, kolega Svrček, ja som nekritizoval generálneho prokurátora, pýtal som sa. A pýtal som sa aj na jednu konkrétnu vec, dokonca asi som to trikrát zopakoval, tak budem rád, keď mi, keď mi to zodpovie. A ja si myslím, že ani taká dlhá debata by tu nebola, taká dlhá rozprava a neboli by ani také emócie, keby pán generálny prokurátor iba predniesol správu a povedal pár slov k nej a už nezachádzal do ďalších vecí a nepichal do toho povedzme osieho hniezda. Proste je to tak. Keď si pozrieme to, čo predviedol generálny... generálny prokurátor, tak to nebolo čisto len o správe. Ako na tom sa môžme zhodnúť. Ďakujem.
Laurenčík, Milan, podpredseda NR SR (2021-12-03):
Pán minister, dokončil ste záverečné slovo? (Reakcia ministra.) Ďakujem veľmi pekne. Pýtam sa, či chce zaujať stanovisko pani spravodajkyňa. Nechce. Prerušujem rokovanie o tomto bode programu. Ďakujem veľmi pekne. (Prestávka.)
Klus, Martin, podpredseda NR SR (2019-10-23):
Ďakujem. Vidím, že spravodajca už zaujal svoje miesto. Ale predsa ešte predtým ho poprosím o spravodajskú správu. Takže dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Sopkovi, nech sa páči.
Kollár, Boris, predseda NR SR (2023-05-18):
Prosím, prezentujeme sa a hlasujeme. (Reakcie z pléna. Reakcia podpredsedu NR SR Petra Pčolinského: „ Za! “Reakcia spravodajcu: „ Za. Komplikujeme dobrú vec? “) (Hlasovanie.)
Bugár, Béla, podpredseda NR SR (2017-03-28):
V poriadku, ideme ďalej, nech sa páči.
Paška, Pavol, predseda NR SR (2014-09-24):
Faktické poznámky majú štyria poslanci, pani poslankyňa Mezenská ostatná. Takže pán poslanec Petrák.
Blcháč, Ján, poslanec NR SR (2023-12-20):
Teraz dajte, pán predseda, prosím, hlasovať o pozmeňujúcom návrhu poslanca Buža.
Danko, Andrej, predseda NR SR (2020-02-25):
Vážené panie poslankyne, vážení páni poslanci, prosím, prezentujme sa a hlasujeme. (Hlasovanie: Prítomných 74 poslancov.) Vážené panie poslankyne, vážení páni poslanci, Národná rada nie je uznášaniaschopná. Vzhľadom na to, že je to opakovaná situácia, vstúpim do rokovania s predsedom vlády o možnosti stiahnutia toho návrhu alebo technického vyriešenia, keďže tu nie je vôľa tento zákon prerokovať alebo nie je Národná rada uznášaniaschopná, nemôžem pristúpiť ani k rokovaniu o prídavku na dieťa. Prerušujem schôdzu zajtra do 11.00 hodiny. O 11.00 hodine hlasujeme. (Potlesk.) (Prerušenie rokovania o 17.10 hodine.) 101
Blaha, Ľuboš, poslanec NR SR (2020-09-22):
Ďakujem pekne. Pán kolega, hovoríte o pamätnom dni obetí komunistického režimu. Áno, obeťou stalinských 50. rokov bol aj Gustáv Husák a Vladimír Clementis a som veľmi rád, že aj vy aj kolegovia chcú prijať zákon, ktorý vyjadrí úctu ku Gustávovi Husákovi a Vladimírovi Clementisovi ako k obetiam stalinských čistiek. A naozaj, naozaj veľmi trpeli. Čiže v tomto sa s vami nepriem. Druhá vec, či tuto zostaneme, keď chceme teraz kádrovať históriu, či nechceme odsúdiť aj obete kapitalistického režimu. Napríklad 3 mil. Vietnamcov, ktoré zomreli kvôli Američanom, 1 mil. Írov, ktorí zomreli v Írsku kvôli hladomoru, lebo im nepomohla britská vláda, lebo verila v kapitalizmus voľného trhu. Alebo 15 mil. Konžanov, ktorých povraždili belgič... belgickí kapitalisti. 200-tisíc Guatemalčanov, ktorých povraždili, surovo znásilňovali a vraždili jednotky, ktoré vycvičila americká armáda. Alebo 29 mil. Indov, ktorí zomreli kvôli hladomoru, lebo im nepomohla britská koloniálna vláda. Alebo 3 mil. Bengálcov, ktorí pomreli z toho istého dôvodu za čias vlády Winstona Churchilla. Alebo poďme do súčasnosti, 1,5 mil. Iračanov, ktorých povraždili aj kvôli vojne Spojených štátov amerických v Iraku. Tie desaťtisíce a státisíce Afgancov, Líbyjčanov, Juhoslovanov a tak ďalej, toto všetko sú obete kapitalizmu. Tak prečo hovoríme v rámci dejín iba o obetiach jedného režimu a nie sme objektívni? Alebo hovorme aj o Slovensku. O tých obetiach, ako sú bezdomovci, ako sú ľudia, ktorí boli nútení spáchať samovraždu kvôli sociálnym problémom, rozvrátené rodiny, chudobní ľudia, ponížení ľudia. Toto tu dneska stále funguje. Ten systém, ktorý tu dneska stále funguje, sa volá kapitalizmus. A ten nechceme odsúdiť? Všetky tie svinská, ktoré sa páchajú kvôli tomuto systému? Páni kolegovia, 31 rokov tu už nie je socializmus, tak sa prebuďte, prosím. Ďakujem.
V. Jasaň, poslanec: (2009-02-04):
Konštatujem, že uvedený návrh spĺňa z formálnoprávnej stránky všetky náležitosti uvedené   v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že  uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 19. januára 2009 č. 921 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledujúce výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Zároveň odporúčam, aby výbory predmetný vládny návrh zákona prerokovali v lehote do 10. februára 2009 a gestorský výbor do 11. februára 2009. Ďakujem, skončil som.
Danko, Andrej, predseda NR SR (2018-11-27):
Panebože, vážení poslanci z ĽSNS, vy viete, o čom rokujeme? Vy ste si to prečítali, že tam sú ilustračné príklady v prílohe? A na úvod som jasne povedal, že antisemitizmus je také vnímanie Židov, ktoré sa môže prejaviť ako nenávisť k Židom. Tak počúvaj, postavička, ty si rozprávaj, čo chceš. A keď osobne budete rozprávať, budem aj ja. Ale so všetkou úctou by som chcel povedať, že ak používate kresťanstvo a ďalšie veci a hovoríte o veciach biblických, tak by ste si aspoň elementárne veci mohli pozrieť aj o vyjadreniach pápeža. A najmä vy, pán Kotleba. Pápež jasne povedal: „Vzhľadom na naše spoločné korene, kresťan nemôže byť antisemistický.“ Benedikt XVI. povedal, pokúsil sa vysvetliť dlhodobé nezhody vo svojej knihe a hovorí: „Zodpovednosť za zradenie a popravu Krista nesie celé ľudstvo, a nie iba Židia.“ Ale ak chcete takéto veci otvárať, ja žasnem, kde vy beriete odvahu používať Štúra ako príklad. Ja som si istý, že keby Ľudovít Štúr žil a videl by milióny mŕtvych Židov, tak by svoje slová prehodnotil. Ja sa hanbím za vás na každom stretnutí v zahraničí. Aj v ruskej Dume, aj všade, pretože dostať takýto primitivizmus do parlamentu, takéto vyjadrovania. Aspoň si veci naštudujte, ak sa oháňate Bohom, kresťanstvom a všetkými vecami. Kde vy beriete v sebe tú bohorovnosť urážať?! Nemusíte mňa urážať, to je prejav slabošstva. Som vás v živote neurážal osobne, ale nemám problém sa brániť. Ale budem sa brániť, napriek vášmu účesu a napichanému telu. Nemám z vás strach. A práve takých ako vy treba stadiaľto dostať preč.
Laššáková, Jana, podpredsedníčka NR SR (2012-10-30):
Pán poslanec Droba, nech sa páči, máte slovo.
Zmajkovičová, Renáta, podpredsedníčka NR SR (2014-03-27):
Ďakujem. Ďalší, ktorý je prihlásený s interpeláciou, je pán poslanec Štefanec. Nech sa páči.
R. Zajac, minister zdravotníctva Slovenskej republiky: (2003-03-06):
Chcem sa ospravedlniť poslancom z Komunistickej strany za môj výrok, beriem to skôr ako istú emotívnu reakciu na otázky genocídy – ospravedlňujem sa. (Potlesk.) Býva dobrým zvykom, že po úspešnom zákone predkladateľ niečo ponúkne. Raz sú to halušky, raz je to borovička, na konci zasadania tohto parlamentu, ak máte záujem, vám ponukám každému bezplatne jednu tabletku acylpirínu. (Smiech v sále.) Ďakujem pekne.
Saloň, Marián, poslanec NR SR (2021-05-12):
Ďakujem pekne, pán podpredseda. Vážený pán minister, tak ako vy ste bol milý na nás, budem aj ja milý na vás. Nevenujem sa tejto problematike až tak priamo, ale neni mi poľnohospodárstvo cudzie, keďže pochádzam z regiónu, ktorý má bohatú históriu na poľnohospodárstvo a môj otec je taký zanietený poľnohospodár, že bude mať 77 rokov a stále je riaditeľom poľnohospodárskej potravinárskej komory v Starej Ľubovni, hoci len na polovičný úväzok, ale mám pocit, že už je problém nájsť človeka, ktorý by to chcel robiť v tejto dobe. Som možno to dieťa šťasteny z tej generácie, ktoré ešte naživo videlo kravu, ktoré pozná vôňu maštaľného hnoja, ktorý chodil cez prázdniny pásť kravy, ktorý chodil hrabať seno, čiže ktorý presne vie o tom, o čom hovoríte vy, o tej vôni a chuti domácich potravín. Len ma trošku mrzela jedna vec na začiatku vášho vystúpenia, že ste chválil potravinové reťazce veľké, že tam narastá počet slovenských výrobkov. Len je veľká škoda, že ste nespomenuli aj tie menšie obchodíky, tie regionálne obchodíky, ktoré sa tiež snažia tú našu domácu produkciu predávať, čiže treba si aj na nich spomenúť, lebo keby sme začali hovoriť o tých vlajočkách a srdiečkach a o tom, čo sa objavuje v tých letákoch v tých veľkých hypermarketoch, tak sám dobre viete, že ja ako laik len z počutia čo poznám, že keď je pravda to, čo sa hovorí, že ešte aj miesto v regáli si musíte zaplatiť a ešte miesto, ešte aj tú zľavu v tom letáku, ak ju tam chcete mať, tak ešte dokonca aj to niečo stojí; ak to neni pravda, tak sa ospravedlňujem; tak si myslím, že tomu sa treba venovať. A fakt súhlasím s vami, čo ste povedali na záver. Vážme si to naše poľnohospodárstvo a pomáhajme tým našim poľnohospodárom!
Blanár, Juraj, podpredseda NR SR (2023-02-02):
Ďakujem, pán poslanec. Teraz nám za ústavnoprávny výbor prednesie spravodajskú informáciu pani spravodajkyňa Petra Hajšelová. Nech sa páči.
Bugár, Béla, podpredseda NR SR (2018-02-06):
Ale nie, nie, nie, ja som čítal, preskočil som ten jeden bod, to je tá zmluva s Maďarskom, nejakým omylom, stáva sa to, a potom som sa k tomu vrátil, ale čítal som, o čom hlasujeme. Takže je to v poriadku. A spravodajca uvádzal to, o čom sme hlasovali, tak je to v poriadku. Môžte si vybrať zo stenozáznamu, že sme hlasovali o návrhoch, o ktorých sme mali hlasovať.
Jurinová, Erika, podpredsedníčka NR SR (2015-06-19):
Reakcia pána poslanca Poliačika, nech sa páči.
P. Paška, predseda NR SR: (2009-02-11):
(Hlasovanie.) 142 prítomných, 140 za, 2 nehlasovali. Tieto body sme schválili.
Dostál, Ondrej, poslanec NR SR (2023-11-21):
Pán poslanec Majerský, v podstate ste odpovedali na moju otázku, ktorú som položil pani ministerke, teda že či sú dôvody na skrátené legislatívne konanie vo vzťahu k obom častiam toho návrhu zákona, alebo iba k jednému z nich. Mne to z toho, čo som si prečítal, vychádzalo na to alebo zdalo sa mi, že teda je tam argumentácia vo vzťahu k tej kategorizácii nemocníc. Argumentácia vo vzťahu k čakacím lehotám tam veľmi nie je, teda ohľadom dôvodov na skrátené legislatívne konanie, ale teda počkám si ešte na to, čo povie pani ministerka, ak sa pani ministerka k tomu vyjadrí. A dotkli ste sa vlastne aj tej druhej otázky, ktoré, ktorú som kládol v mojom vystúpení, a teda ju zopakujem, lebo naozaj ma zaujíma názor pani ministerky teda o tom, že či je nejaký vážny dôvod na to, aby sa nespravilo skrátené legislatívne konanie formou, že zajtra prerokuje a schváli parlament návrh zákona v prvom čítaní, ale druhé a tretie čítanie sa uskutoční až na decembrovej schôdzi. Či tam sú nejaké praktické dôvody, ktoré by tomu bránili, napríklad vo vzťahu k tej kategorizácii, kde sa predpokladá aj vydávanie nejakých, nejakých rozhodnutí. Ale, ale teda nechcem si sám odpovedať, ale, ale naozaj by ma zaujímal postoj pani ministerky k obom týmto otázkam, ktorých sa vo svojom vystúpení dotkol aj pán poslanec Majerský. Ďakujem.
Glváč, Martin, podpredseda NR SR (2018-11-21):
Pán poslanec Dostál.
Cigániková, Jana, poslankyňa NR SR (2016-11-22):
Ďakujem pekne. Martin, prosím ťa, povedz kolegovi Igorovi Matovičovi, nech si nechá tieto subjektívne poznámky, lebo neviem, či on presne vie o tom, ako to v našej strane chodí, ja teda tiež neviem o nejakej dohode. A chcem povedať len toľko, že ak si pán Matovič nevšimol, tak my v SaS-ke nerobíme veci podľa toho, či sa to ľuďom páči, alebo nepáči, či z toho niečo vytlčeme, alebo nevytlčeme, nechajte si takýto populizmus. My hovoríme to, a ja vám to poviem na rovinu, ja by som chcela, aby poslanci, ministri, aby takíto ľudia mali vyšší plat. Viete, prečo by som to chcela? Aby sem do tohto parlamentu, si sadli ľudia, ktorí niečo v živote dosiahli, niečo dokázali, ktorí dnes možno zarábajú možno 10-tisíc euro, možno viacej a zarábajú tie peniaze preto, lebo boli vo svojím živote veľmi šikovní. Dokázali vytvoriť firmu, dokázali zamestnať ľudí, dokázali tú firmu viesť, jednoducho dokázali vo svojom živote, že sú šikovní, vysporiadali sa s tým a vedia, aké to je, čo je to podnikať, čo je viesť niečo. Takýmto spôsobom pre týchto ľudí, ktorí dnes zarábajú tisíce, pre tých je ten plat, ktorý sa poslancovi ponúka, pre takéhoto človeka je to smiešny plat. Samozrejme, pre nejakého ťuťmáka, ktorý v živote nič nevytvoril, ktorý sa narodil so zlatou vidličkou v zadku možno, tak pre toho, pre toho je to možno atraktívne, ale ja by som chcela, aby sem chodili šikovní manažéri, ktorí budú rozhodovať o tom, ako sa tejto krajine bude dariť. A vôbec sa mi nepáči toto vytĺkanie kapitálu, pretože, áno, väčšina ľudí si povie, že, fuj, tí poslanci zlí, no viac si nezaslúžia. Ale keby sme ponúkali vyšší plat, prišli by sem konkurovať možno nie úplne najšikovnejším niektorým poslancom naozaj šikovní ľudia, ktorí by dokázali túto krajinu jednoducho ťahať k lepšiemu. Tak ja z tohoto dôvodu budem proti tomu, aby sa zmrazovali platy. Ďakujem pekne.
Fico, Robert, podpredseda NR SR (2011-07-07):
Ďakujem pekne. Nebudem reagovať na pánov poslancov, lebo nie je na čo. Ale chcem opätovne zopakovať, že pri prečítaní tohto pozmeňujúceho návrhu namiesto „dopravného prostriedku“ povedal pán podpredseda Národnej rady „dopravného priestupku“, to isté povedal v tom istom odseku asi dvakrát, to isté povedal v § 61 ods. 4. Nie je možné predložiť návrh pozmeňujúceho návrhu v písomnej podobe a potom namiesto „dopravného prostriedku“ hovoriť o „dopravnom priestupku“, veď ako nebláznime. Akonáhle poslanec Národnej rady niečo prednesie, tak to prednáša ústne, a to, čo povie ústne, platí a nemôže sa to odlišovať od písomnej podoby pozmeňujúceho návrhu. Keby sa pomýlil v čiarke, v spojke, to je úplne jedno, ale „dopravný priestupok“ a „dopravný prostriedok“ sú zásadne odlišné veci, čo dáva tomuto pozmeňujúcemu návrhu úplne iný charakter. Čo keby sme dali teraz hlasovať o tom, čo povedal pán podpredseda Národnej rady Hrušovský, tak je z toho úplný nezmysel. My nechceme nič iné, chceme, aby pán podpredseda Národnej rady ešte raz prečítal ten návrh presne, ako tu je uvedený, lebo sa bavíme o zákaze činnosti na pätnásť rokov, na doživotie. Hráte tu hru, o chvíľu to dopadne tak, že prezidentovi zoberiete aj auto s ochrankou a do konca života mu nedáte nič. Toto je vaša politika. Začali ste preteky, lebo už nemáte čo slovenskej verejnosti ponúknuť. My chceme korektnú hru, chceme, aby podpredseda Národnej rady prečítal to, čo má naozaj napísané na papieri, nič iného od neho nechceme. Toto je naša podstata. Aj toto je podstata vystúpenia, ktoré som mal.
Figeľ, Ján, podpredseda NR SR (2014-06-05):
Urobím, ako žiadate. Otváram všeobecnú rozpravu. Nedostal som písomnú žiadnu prihlášku. A pýtam sa, či sa niekto hlási ústne. Nie je tomu tak. Takže vyhlasujem všeobecnú rozpravu za skončenú a zároveň prerušujem rokovanie o tomto bode programu. Budeme pokračovať v tej istej zostave prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Tento návrh zákona má tlač 932. Návrh na jeho pridelenie na prerokovanie výborom je v rozhodnutí č. 930. Dávam teraz slovo znovu pánovi poslancovi Miroslavovi Beblavému na uvedenie návrhu zákona.
V. Novotný, poslanec: (2003-02-26):
Z. Martináková, podpredsedníčka NR SR: Pán poslanec Hanzel. B. Hanzel, poslanec: Ďakujem. Chcem povedať, že je radosť počúvať odborníka v parlamente, ktorý sa niečomu rozumie. A v tomto prípade musím povedať, že pán Mikuš sa naozaj tej energetike rozumie a všetko, čo hovoril, je vecné. Bolo by dobré, aby sme tomu dali náležitú pozornosť. Škoda, že tu nie sú zástupcovia vlády, ale myslím si, že napriek tomu by bolo vhodné zvolať nejaký poradný zbor na tému okolo jadrovej energetiky, lebo skutočne tu hrozia veľké národohospodárske škody a toto naozaj nie je reč o politike, tu je naozaj reč o národnoštátnych záujmoch, a preto prosím, nepodceňujme to. Chcel by som ešte povedať, že tu niekto spomínal, že jadro nie je budúcnosť. To nevieme, momentálne sa na svete vedú vážne spory o tom, či energetika  pôjde konvenčným spôsobom alebo spôsobom cez jadrovú energetiku. A myslím si, že je veľa názorov, aby sa pokračovalo cez jadrovú energetiku. Takže nezavrhujme to, lebo nie sme na to odborníci a neprináleží nám to. A ešte by som to možnože trochu odľahčil cez tú kravu, čo spomínal pán Banáš. Tak my sme si vychovali tie Bohunice a slušne ich dojíme, dojíme ich a máme z nich prospech, lenže  do budúcna sa chystáme na to, že nielenže prestaneme užívať to mlieko, ale nepredáme tú kravu  ani len na mäso, ale za  úplatu ju zabijeme, aby sme mohli potom mlieko kupovať od suseda. Ďakujem. (Potlesk.) Z. Martináková, podpredsedníčka NR SR: Reagovať chce pán poslanec Mikuš.
Sulík, Richard, poslanec NR SR (2012-12-12):
Ďakujem vám pekne, pani predsedajúca. No, pani kolegyňa Hufková, tak ja som, aspoň teda som mal snahu predniesť nejakú víziu, kde si myslím, že by Slovensko malo smerovať. Pomenoval som nejaké trendy a vy z toho vyvodíte, no len ja si myslím, že viem ako. Veď predložte vy nejakú druhú a poďme sa baviť o tom, že ktorá je v čom lepšia. No ale keď vy nepredložíte nič, a ja sa aspoň snažím niečo načrtnúť, a potom vy dôjdete a poviete, že vy ste jediný. No tak to je taká argumentácia. Pán poslanec Duchoň, máte pravdu, že nezamestnanosť už stúpala aj predtým, ako bol Zákonník práce ohlásený. Tak isto investori už začali. Ja nechcem povedať, že vplyv krízy, obzvlášť eurokrízy, veď sme v eurozóne, čiže samozrejme tento vplyv má, alebo táto kríza má vplyv a dosah aj na Slovensko. To je nespochybniteľný fakt. Len hovorím, že namiesto toho, aby ste robili opatrenia, ktoré pôjdu proti tomuto trendu, proti tomuto vývoju, vy robíte opatrenia, ktoré zosilňujú a zhoršujú tento vývoj. To je ten problém. Tak stúpa nám počet nezamestnaných, namiesto toho, aby ste zlepšili podnikateľské prostredie, lebo len oni môžu ľudí zamestnávať, vy ho zhoršíte. A tu vidím veľký problém. Tak isto, to isté s tými investormi. Namiesto toho, aby sme zatraktívnili podnikateľské prostredie na Slovensku, tak nie, vy spravíte opak, vy zvýšite daň z príjmu, zavediete zdravotné odvody z dividend, čo je, čo je ďalšia daň, a plus ten Zákonník práce, ale veľa ďalších zmien. Toto vnímam ako problém. Nikdy to nebude mať, že iba jeden dôvod má nejaký jav, vždy tam je nejaký súbeh dôvodov. Ďakujem.
Tomčo, Štefan, poslanec NR SR (2011-02-10):
Pán predsedajúci... (Hlasy z pléna.)
V. Veteška, podpredseda NR SR: (2008-07-03):
Ďalšiu otázku položil Stanislav Kubánek: „Pán predseda vlády, vyjadrujú zásady obsiahnuté v Lisabonskej zmluve dobré východiská silnej Európy?“
Hort, Milan, podpredseda NR SR (2011-10-18):
Ďakujem pekne, pani poslankyňa. Otváram všeobecnú rozpravu, nedostal som žiadnu písomnú prihlášku ani k tomuto bodu, a preto sa pýtam, kto sa hlási ústne? Nikto, vyhlasujem všeobecnú rozpravu za skončenú a prerušujem rokovanie o tomto bode programu. Vážené kolegyne, kolegovia, skôr ako pristúpime k ďalšiemu bodu, dovoľte, aby som vás poinformoval o ďalšom postupe pri rokovaní dnešnej Národnej rady. Na základe požiadavky troch poslaneckých klubov SDKÚ-DS, KDH a MOST-HÍD na 17.00 hodinu zvoláva predseda Národnej rady Slovenskej republiky, pán Pavol Hrušovský, zasadnutie poslaneckého grémia a predpoklad hlasovania je 17 hodín,15 minút. Porozumeli sme. Poprosím všetkých, ktorí sú tu, a ich členovia poslaneckého grémia nie sú prítomní, aby im dali vedieť, že o 17.00 hod. je zasadnutie poslaneckého grémia. Pristúpime k ďalšiemu bodu, ktorým je prvé čítanie o vládnom návrhu zákona o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov . Vládny návrh zákona má parlamentnú tlač 499 a návrh na jeho pridelenie na prerokovanie výborom je v rozhodnutí č. 505. Pani ministerka, nech sa páči, uveďte aj tento vládny návrh zákona.
Hrušovský, Pavol, podpredseda NR SR (2010-08-05):
Pán poslanec Kažimír.
Paška, Pavol, predseda NR SR (2014-06-24):
(Hlasovanie.) 128 prítomných, všetci boli za. Schválili sme novelu zákona o životnom minime. Pán poslanec Senko uvedie v prvom čítaní hlasovanie o vládnom návrhu zákona o Fonde na podporu umenia, je to tlač 1033. (Hlasovanie o vládnom návrhu zákona o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. , tlač 1033.)
Kažimír, Peter, podpredseda vlády a minister financií SR (2014-12-03):
Ďakujem pekne. Nebude to také ľahké sa ma zbaviť dnes. Takže, predkladateľ návrhom tohto zákona zavádza viaceré zmeny vychádzajúce z cieľov koncepcie ochrany spotrebiteľa. Primárnym opatrením je zavedenie povoľovacieho konania, ktoré odstraňuje neefektívny systém registrácie poskytovateľov spotrebiteľských úverov. Získanie povolenia je podmienené preukázaním splnenia zákonom stanovených finančných, personálnych a organizačných požiadaviek žiadateľom. Návrhom zákona sa zavádza aj povoľovacie konanie pre takzvaných iných veriteľov, ktorí poskytujú iné úvery ako spotrebiteľské. Ďalším opatrením návrhu zákona je zavedenie povinnosti veriteľov s neobmedzenou licenciou pre poskytovanie spotrebiteľských úverov preverovať schopnosť spotrebiteľa splácať spotrebiteľský úver aj prostredníctvom registra údajov o spotrebiteľských úveroch. Návrh zákona vymedzuje základný rámec... (Prerušenie vystúpenia predsedajúcim.)
Pročko, Jozef, poslanec NR SR (2023-12-12):
Každý jeden, každý jeden normálny človek, ktorý má, podniká a má svoju firmu, tak vie, že šetriť sa má, ale, Richard, vieš, no kto z nich má normálnu firmu? Pellegrini? Fico? Banditi, ktorí nikdy v živote nič nerobili, len kradli, kradli a rozkrádali naše spoločné peniaze? Takže tu nejde o šetrenie, tu treba pomenovať tú situáciu tak, aká je. Oni potrebujú vyzbierať peniaze, ale vyberú tie peniaze od normálnych ľudí, jednou rukou ich vyberú a druhou rukou ich ukradnú. Toto je ten, toto je ten hyenizmus, ktorý oni dlhé roky predvádzali a predvádzajú. To nie je o tom, že oni vyberú dane a tie dane použijú na to, na čo sa majú tie dane použiť. No kde, na čo? Na zdravotníctvo? Na zlepšenie služieb, na to, aby policajti mali naozaj dobré, dobré podmienky? Aby sa nemuseli policajti báť oznámiť nejakého politického chrapúňa, ktorý kradne? No nie? Oni si musia chrániť svoje veci, oni budú dávať 50-tisícové úplatky, oni budú rabovať naše lesy, vyrúbajú naše lesy tak, ako to robili, a budú sa chrániť tým, že zmenia Trestný zákon. Ale dane budú... (Prerušenie vystúpenia časomerom.)
Radošovský, Marián, poslanec NR SR (2015-05-28):
Ďakujem pekne, pán minister, za odpoveď. Poviem, že nie som spokojný, lebo čísla, ktoré síce jasne hovoria o tom, že boli akoby značné počty kontrol vykonané, ale cielenie podľa zákona o lesoch, kontrola jednoducho v lesnom hospodárstve má svoje špecifiká. A, žiaľ, jednoducho máme vážne informácie o tom, že jednoducho takéto kontroly vzhľadom na to, čo sa udialo v správe štátu, sa jednoducho a hlavne na mieste neuskutočnili. To znamená, že takéto výkony, keby boli urobené, výkon takejto správy by asi musel poukázať na obrovské nedostatky, ktoré máme, a zároveň teda aj neschopnosť súčasnej štátnej správy v lesnom hospodárstve vykonávať akýkoľvek dozor na zodpovedajúcej úrovni. To je, to je to, čo vám chcem touto otázkou povedať, že jednoducho je poddimenzovaná. Nečudujem sa tej odpovedi, pretože jednoducho museli by ste kriticky vyjadriť na spôsob a formu reformy štátnej správy ESO v segmente špecializovaných štátnych správ. Čiže musím konštatovať, že ste neustáli tieto dôležité pozície pre špecializované štátne správy. Sú oslabené. Viete mi vysvetliť, prečo ste ako ústredný orgán štátnej správy, ktorému jedinému prináleží výkon hlavného dozoru, nezabezpečili ani jeden hlavný dozor, alebo si myslíte, že obhospodarovanie lesov vo vojenských obvodoch je korektné a bezproblémové?
Pellegrini, Peter, predseda NR SR (2023-12-18):
Ďalší v rozprave je pán poslanec Ledecký. Nech sa páči, máte slovo.
Marosz, Ján, poslanec NR SR (2019-09-13):
Ďakujem pekne. Pani kolegyňa, v tejto nočnej hodine naozaj len v obrazoch sa mi vynára to, o čom aj hovoríš. Hovoríš o rusoveckom (rusovskom, pozn. red.) kaštieli, ktorý chátra. Predstavme si toho silného premiéra, ktorý sa púšťa do Rázsoch, sedí v bagri a tú hroznú stavbu začína po 12 rokoch sociálnej strany SMER pri vláde slávnostne búrať. Pred očami sa mi vynorí aj tunel Višňové, kde keď nastupoval, ešte bol čulý pracovný ruch a dnes je to najväčšia jaskyňa netopierov na Slovensku. Ďalší nádherný obraz, ktorý si môžme predstaviť a ktorý je krásnou vizitkou toho, že po vláde SMER-u, MOST-u, SNS tu ostáva doslova spálená zem. A táto krajina už by si zaslúžila konečne, aby sa mohla nadýchnuť. Takže ďakujem veľmi pekne, že si tak plasticky poukázala na to, za čo nesie zodpovednosť aj Peter Pellegrini, a to je kopec rôznych, rôzneho napínania svalov, marketingu, ale skutek utek a ostáva po SMER-e spálená zem.
I. Mikloš, podpredseda vlády a minister financií SR: (2004-02-05):
Ja túto otázku môžem tlmočiť pánovi predsedovi vlády, pretože nie je v mojej kompetencii vyvodzovať akékoľvek konzekvencie voči akémukoľvek členovi vlády. Ale ak ste už tú otázku položili mne, pán poslanec, tak vám môžem povedať svoj názor. Áno, je pravdou, že nie sú vždy plnené a aj v rezorte zdravotníctva sú sklzy v plnení plánu legislatívnych úloh. Ale pravdou je tiež to, že reforma, ktorá sa uskutočňuje, je veľmi náročná. Pravdou je, že mnohé už bolo urobené, a to ostatné z hľadiska, z pohľadu ministerstva tie kľúčové zákony, tých 6 zákonov, ktoré budú rámcovať a dovršovať zdravotnícku reformu, už sú pripravené a sú diskutované. Takže, za kľúčové považujem, aby boli schválené, aby boli schválené práve tu,  v Národnej rade, pretože som presvedčený, že tým sa vytvoria podmienky na to, aby konečne došlo ku skutočnej reforme v zdravotníctve, lebo pravdou je, že doteraz tie pokusy boli skôr také nedotiahnuté, platonické, nedôsledné a neviedli k výsledkom, aj keď nehovorím, že sa nič neurobilo. Teda som presvedčený, že táto reforma k výsledkom povedie, ak ju, samozrejme, vy tu, v Národnej rade, schválite. A vedie ma k tomuto presvedčeniu aj skutočnosť, že ani od vás, myslím, ako od strany Smer, ani od vás osobne som nepočul žiaden alternatívny návrh, o ktorom by sa dalo povedať, že by mohol byť efektívny, že by mohol k výsledku viesť. Ďakujem pekne.
Šebej, František, poslanec NR SR (2013-03-20):
Ďakujem pekne. Ja len stručne. Zaznelo tu meno predsedu, o ktorom možno neviete, ale inžinier Jursa je medzinárodne uznávaný odborník na kynológiu. Toľko len k závažnosti toho listu. Ďakujem.
Pellegrini, Peter, podpredseda NR SR (2020-09-02):
Ďakujem pekne. Ďalší v rozprave – pán poslanec Kmec.
Jurinová, Erika, podpredsedníčka NR SR (2012-12-06):
Ďalší písomne prihlásený poslanec do rozpravy, pán poslanec Matovič. Nech sa páči.
Bublavý, Dušan, poslanec NR SR (2011-09-09):
Ďakujem pekne, pán predsedajúci. Takisto musím poďakovať môjmu kolegovi Ľubkovi Petrákovi za to, že vytkol tomuto zákonu, ktorý je navrhnutý, niekoľko skutočne závažných chýb. Ja by som len chcel ich zopakovať. Jedná sa o zníženie valorizácie dôchodkov, zníži sa podľa superhrubej mzdy zhruba, ako si dobre pamätám, o nejakých 13 % výpočet dôchodkov, ako bol výpočet doteraz. Znížia sa príjmy pre živnostníkov, ale aj daňové zaťaženie budú mať oveľa väčšie. Zvýšia sa povinnosti pre zamestnancov, zamestnávatelia sa odbremenia od svojich zákonom daných odvodových povinností. Komu vlastne poslúži tento návrh zákona? Jediné, čo sa mi po dnešnom dni, lebo už je na sklonku, páči tak, že aj koaliční poslanci kritizujú návrh tohto zákona. Ďakujem za pozornosť.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 139 poslancov, za 47, proti 69, zdržalo sa 23. Uvedený návrh pána poslanca Richtera sme neschválili.
Pfundtner, Edita, poslankyňa NR SR (2011-02-04):
Ďakujem veľmi pekne, pán predsedajúci. Tak v rozprave k zmene rokovacieho poriadku sme si vypočuli rôzne názory, ktoré hovoria za, ale aj proti zachovaniu tajnej voľby. Vystúpil pomerne veľký počet poslancov prevažne opozičných a odznelo aj niekoľko desiatok faktických poznámok. Dovoľte mi však povedať, že tajná voľba je právom, nie povinnosťou. Verejnú voľbu preto označiť generálne za nedemokratickú považujem za nesprávne. Označiť verejnú voľbu za návrat pred rok 1989 je prinajmenšom scestné, a to aj s prihliadnutím na to, že vtedajší režim nemal nič spoločné s demokraciou a vôbec nie so zastupiteľskou demokraciou. (Ruch v sále.) Páni kolegovia zo SMER-u, ja vás poprosím trošku o kľud. Ďakujem veľmi pekne. Vehemencia a silné slová zo strany opozičných poslancov sa mi zdali byť občas nemiestne a zbytočne prehnané. Áno, možno aj trošku naivne si myslím, že verejná voľba zníži priestor na možný nátlak a ovplyvňovanie poslancov pri personálnych voľbách. Poslanec by nemal mať problém povedať si svoj názor, nemal by sa báť za svoje rozhodnutie a postaviť sa k tomu hoci aj verejne. Ak to nevie alebo nechce urobiť, vyvoláva to rôzne otázniky. A áno, je aj pravda, že za tajnú voľbu sa dá ukryť všeličo a dovoľte mi týmto smerom ďalej nešpekulovať. Ďakujem. Z mojej strany všetko.
J. Šimko, poslanec: (2007-03-21):
Treba brať predovšetkým do úvahy, a sa to hovorí v uznesení vlády č. 856/2006 k návrhu rozpočtu verejnej správy na roky 2007 až 2009, že vláda sa zaviazala znížiť počet zamestnancov v štátnych organizáciách o 20 %. Viete, keď len zoberiete obvodné úrady, a tam sa konštatuje, že by sa malo usporiť 151 funkčných miest, chcem možno trošku poopraviť to číslo, lebo keď si to prepočítate, tak dnes je na kraji 1 072, na obvodoch 2 437, čiže dokopy 3 509 miest. Celkove by sa malo usporiť teda 183 funkčných miest. No a to je necelých 5 %. Takže neviem, či sa vlastne podarí naplniť tú hlavnú úlohu z uznesenia. Ale tiež skôr si myslím, že možno ešte ten stav sa bude navyšovať. Veď sa predpokladá, že bude 50 obvodných úradov a do tohto sa začlenia aj úrad životného prostredia, úrad pre cestnú dopravu a pozemné komunikácie... (Vystúpenie prerušené časomierou.)
Glváč, Martin, podpredseda NR SR (2016-09-22):
S faktickými poznámkami piati páni poslanci. Ukončujem možnosť sa prihlásiť s faktickými poznámkami. Nech sa páči, pán poslanec Kotleba.